《怀湘南旧游寄起居刘学士》
宋代·李建中

老情诗思关何处，浑是湘南水岸头。
残白晚云归岳麓，浓香敉菊满汀州。
静寻绿径煎茶寺，遍上红墙卖酒楼。
西洛分台素拘检，绣衣不得等闲游。

作者简介：（945—1013）宋京兆人，字得中。太宗太平兴国八年进士。累官太常博士，曾表陈时政利害，序王霸之略，得太宗嘉赏。历知曹、解、颍、蔡四州。恬于荣利，好吟咏，每游山水，留题自称“岩夫民伯”。善修养之术，奉命参预校定《道藏》。官终判太府寺。善书札，行笔尤工，多构新体。好古勤学，多藏古器、名画。有集。